順德菜（粵拼：seon6 dak1 coi3），又叫鳳城菜（「鳳城係順德嘅花名」），係廣東菜嘅其中一個系，起源自順德嗰頭。佢係起源自大明時期（14 至 17 世紀），以南海菜做基礎，集合咗番禺、新會、鶴山、中山嘅一啲傳統餸菜同技巧變化改良而整出嚟嘅。其他廚師都會模仿順德嘅廚師煮廣東菜，而大部分嘅廣東菜都係喺順德嗰度發源嘅－所以順德廚師可以話係廣東菜嘅祖師，而佢哋嘅地位高過其他粵港地區嘅廣東菜廚師好多。